b'\n_START_ARTICLE_\nPrin\xc8\x9bul Christofor al Greciei \xc8\x99i Danemarcei\n_START_SECTION_\nTinere\xc8\x9bea\n_START_PARAGRAPH_\nPrin\xc8\x9bul Christofor s-a n\xc4\x83scut la Pavlovsk, Imperiul rus; p\xc4\x83rin\xc8\x9bii s\xc4\x83i erau George I al Greciei \xc8\x99i Olga, regin\xc4\x83 a Greciei; a fost cel mai mic copil din cei opt (cu 20 de ani mai mic dec\xc3\xa2t cel mai mare copil, Constantin) iar \xc3\xaen familie i se spunea "Christo". La pu\xc8\x9bin timp dup\xc4\x83 na\xc8\x99tere, Christofor al Greciei a fost botezat \xc3\xaen \xc8\x9bara Romanovilor iar na\xc8\x99ii de botez au fost \xc8\x9aarul Alexandru al III-lea al Rusiei \xc8\x99i \xc8\x9aarina Maria Feodorovna._NEWLINE_La fel ca fra\xc8\x9bii s\xc4\x83i, Christofor, era poliglot, vorbea greaca, engleza, daneza, rusa, franceza \xc8\x99i italiana. Fra\xc8\x9bii vorbeau \xc3\xaen limba greac\xc4\x83 \xc3\xaentre ei \xc8\x99i engleza cu p\xc4\x83rin\xc8\x9bii. P\xc4\x83rin\xc8\x9bii \xc3\xaentre ei vorbeau \xc3\xaen german\xc4\x83._NEWLINE_A fost logodit pentru scurt\xc4\x83 vreme cu Prin\xc8\x9besa Alexandra, Duces\xc4\x83 de Fife \xc3\xaen anul 1910. (Mama Alexandrei, Prin\xc8\x9besa Louise, Duces\xc4\x83 de Fife era fiica reginei Alexandra a Marii Britanii, sora mai mare a tat\xc4\x83lui s\xc4\x83u George I) Logodna s-a \xc3\xaencheiat c\xc3\xa2nd p\xc4\x83rin\xc8\x9bii au aflat de leg\xc4\x83tur\xc4\x83.\n_START_SECTION_\nC\xc4\x83s\xc4\x83torii\n_START_PARAGRAPH_\nLa 1 ianuarie 1920, Christofor s-a c\xc4\x83s\xc4\x83torit cu o v\xc4\x83duv\xc4\x83 american\xc4\x83 None May "Nancy" Stewart Worthington Leeds la Vevey, Elve\xc8\x9bia. So\xc8\x9biei lui i s-a garantat titlul de "HRH Prin\xc8\x9besa Anastasia a Greciei \xc8\x99i Danemarcei" a ajutat cu averea ei mo\xc8\x99tenit\xc4\x83 de la cel de-al doilea so\xc8\x9b, familia regal\xc4\x83 greac\xc4\x83 \xc3\xaen exil. La scurt timp dup\xc4\x83 nunt\xc4\x83, Anastasia s-a \xc3\xaemboln\xc4\x83vit de cancer \xc8\x99i a murit la Londra la 29 august 1923. Prin\xc8\x9bul Christofor a avut un fiu vitreg, William Bateman Leeds Jr (1902\xe2\x80\x931971) care s-a c\xc4\x83s\xc4\x83torit \xc3\xaen 1921 cu Prin\xc8\x9besa Xenia Georgievna Romanova a Rusiei, nepoata lui Christofor, fiica surorii sale mai mari, Prin\xc8\x9besa Maria Georgievna a Greciei._NEWLINE_Mai t\xc3\xa2rziu prin\xc8\x9bul Christofor s-a rec\xc4\x83s\xc4\x83torit. A doua so\xc8\x9bie a fost Prin\xc8\x9besa Fran\xc3\xa7oise de Orl\xc3\xa9ans. Fran\xc3\xa7oise era fiica lui Jean d\'Orl\xc3\xa9ans, Duce de Guise \xc8\x99i a Isabelle d\'Orl\xc3\xa9ans. C\xc4\x83s\xc4\x83toria civil\xc4\x83 a avut loc la 10 februarie 1929 la Palermo, Italia iar a doua zi c\xc4\x83s\xc4\x83toria religioas\xc4\x83. Prin\xc8\x9bul \xc8\x99i Prin\xc8\x9besa Christofor au avut un singur copil Prin\xc8\x9bul Mihail, care s-a n\xc4\x83scut \xc3\xaen 1939, la scurt timp \xc3\xaenainte de decesul tat\xc4\x83lui s\xc4\x83u la Atena.\n_START_SECTION_\nAnna Anderson\n_START_PARAGRAPH_\n\xc3\x8en 1927, Christofor \xc8\x99i-a vizitat fiul vitreg \xc8\x99i so\xc8\x9bia acestuia Xenia \xc3\xaen America. Xenia i-a vorbit de o femeie, Anna Anderson, care pretindea c\xc4\x83 este Marea Duces\xc4\x83 Anastasia a Rusiei, fiica cea mic\xc4\x83 a ultimului \xc8\x9aar Nicolae al II-lea al Rusiei._NEWLINE_Ea a fost g\xc4\x83sit\xc4\x83 \xc3\xaentr-unul din spitalele din Berlin, unde a fost dus\xc4\x83 dup\xc4\x83 \xc3\xaencercarea de sinucidere. Povestea ei a fost c\xc4\x83, atunci c\xc3\xa2nd restul familiei sale ar fi fost asasinat, ea a reu\xc8\x99it s\xc4\x83 ajung\xc4\x83 la Bucure\xc8\x99ti cu un soldat care a salvat-o din pivni\xc8\x9ba din Ekaterinburg. El a adus-o apoi la Berlin._NEWLINE_Prin\xc8\x9bul Christofor o descria pe Anna Anderson, "\xc3\x8en primul r\xc3\xa2nd nu \xc8\x99tia s\xc4\x83 vorbeasc\xc4\x83 \xc3\xaen limba rus\xc4\x83, pe care Marea Duces\xc4\x83 Anastasia, ca to\xc8\x9bi copiii \xc8\x9aarului o vorbea fluent, \xc8\x99i conversa numai \xc3\xaen german\xc4\x83." "...Nu a putut s\xc4\x83 recunoasc\xc4\x83 persoane pe care Marea Duces\xc4\x83 le-a cunoscut foarte bine iar descrierile ei despre camerele palatului \xc8\x99i alte scene familiare oric\xc4\x83rui membru al familiei imperiale erau inexacte."_NEWLINE_Prin\xc8\x9bul Christofor al Greciei a murit la 21 ianuarie 1940 la v\xc3\xa2rsta de 51 de ani.'